CELEX: 62015TN0669
Language: hu
Date: 2015-10-09 00:00:00
Title: T-669/15. sz. ügy: 2015. október 9-én benyújtott kereset – Lysoform Dr. Hans Rosemann és társai kontra ECHA

8.2.2016   
            
            
               HU
            
            
               Az Európai Unió Hivatalos Lapja
            
            
               C 48/80
            
         2015. október 9-én benyújtott kereset – Lysoform Dr. Hans Rosemann és társai kontra ECHA
   (T-669/15. sz. ügy)
   (2016/C 048/88)
   Az eljárás nyelve: angol
   
      Felek
   
   
      Felperesek: Lysoform Dr. Hans Rosemann GmbH (Berlin, Németország), Ecolab Deutschland GmbH (Monheim, Németország), Schülke & Mayr GmbH (Norderstedt, Németország), Diversey Europe Operations BV (Amszterdam, Hollandia) (képviselők: K. Van Maldegem, M. Grunchard ügyvédek és P. Sellar solicitor)
   
      Alperes: Európai Vegyianyag-ügynökség (ECHA)
   
      Kérelmek
   
   A felperesek azt kérik, hogy a Törvényszék:
   
               —
            
            
               nyilvánítsa a fellebbezést elfogadhatónak és megalapozottnak
            
         
               —
            
            
               semmisítse meg az Európai Vegyianyag-ügynökség által a BASF társaságnak az 528/2012/EU rendelet (1) 95. cikke szerinti hatóanyagok és forgalmazók listájára történő felvételére vonatkozóan hozott határozatot; és
            
         
               —
            
            
               kötelezze az ECHA-t az eljárás költségeinek a viselésére.
            
         
      Jogalapok és fontosabb érvek
   
   A felperesek azt állítják, hogy az ECHA azzal, hogy a BASF társaságot egy hatóanyag vonatkozásában felvette az 528/2012/EU rendelet 95. cikke szerinti listára, tévesen alkalmazta a jogot.
   
               1.
            
            
               Az első, arra alapított jogalap, hogy az ECHA tévesen alkalmazta az arra a követelményre vonatkozó szabályokat, hogy az 528/2012/EU rendelet 95. cikkének (1) bekezdése értelmében a társaságnak teljes dokumentációt kell benyújtania.
            
         
               2.
            
            
               A második, arra alapított jogalap, hogy az ECHA ugyanolyan helyzetben lévő társaságokat eltérően kezelt.
            
         
               3.
            
            
               A harmadik, arra alapított jogalap, hogy az 528/2012/EU rendelet 62., 63. és 95. cikkének előírásaival ellentétben az ECHA nem biztosított egyenlő versenyfeltételeket azon társaságoknak, amelyek részt vettek az adott hatóanyag felülvizsgálati programjában, és a potyautas társaságoknak.
            
         
      (1)  A biocid termékek forgalmazásáról és felhasználásáról szóló, 2012. május 22-I 528/2012/EU európai parlamenti és tanácsi rendelet (HL L 167., 1. o.).